
Nr. 115/11829/8.07.2021


R E F E R A T   D E   A P R O B A R E 
privind  aprobarea participării la Programul  „Termoficare 2019-2027”  și a graficului de eșalonare anuală a plăților  pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, 
JUDEŢUL HUNEDOARA ”


Proiectul nr. 1256/2021 supus aprobării,  elaborat de S.C. Gevis Proteam S.R.L. - Deva a fost promovat pentru construirea  unei centrale termice noi cu capacitatea de 15 Gcal/h, inclusiv anexe, grup cogenerare de 2x175 kWe și a unui tronson de conducte de racord agent primar cu  lungimea de 1,3 km la sistemul de distribuție a energiei termice.
Realizarea investiției va fi posibilă prin obținerea cofinanțării de la bugetul de stat, prin Programul “Termoficare 2019-2027”, aprobat prin O.U.G. 53/2019 privind aprobarea Programului multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților și pentru  modificarea și completarea Legii serviciilor comunitare de utilități publice nr. 51/2006. 
Solicitarea de finanțare trebuie însoțită de o serie de documente pentru a putea fi supusă evaluării din punct de vedere al îndeplinirii condițiilor privind eligibilitatea proiectului și a cheltuielilor, prevăzute  în Ghidul de finanțare. Din documentele  solicitate face parte hotărârea consiliului local de aprobare a participării la Programul  Termoficare și a graficului de eșalonare anuală a plăților.
             Durata de realizare a investiției este de 36 luni, din care durata pentru execuția  lucrărilor obiectivului este de 30 luni.
[bookmark: _Hlk75940070]  Valoarea totală a Devizului General este de 32.530.374,62  lei cu TVA din care:
- buget local       4.879.556,19 lei
- buget de stat 27.650.818,43 lei.
Eșalonarea plăților se va face pe o perioadă de 36 luni, 2021-2024.
Astfel, pentru primul an de investiție se vor aloca de la bugetul local 155.000 lei, respectiv buget de stat 878.333 lei. 
În contextual celor de mai sus am inițiat prezentul proiect de hotărâre prin care am propus aprobarea  participării Municipiului Brad la Programul „Termoficare 2019 -2027” și a graficului de eșalonare anuală a plăților pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA ” și-l supun spre dezbatere Consiliului Local al Municipiului Brad în forma prezentată. 	
Invoc în susținerea propunerii mele prevederile H..C.L. nr. 37/2021 privind aprobarea bugetului local al Municipiului Brad pe anul 2021, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale O.U.G. nr. 53/2019 privind aprobarea Programului multianual de finanţare a investiţiilor pentru modernizarea, reabilitarea, retehnologizarea şi extinderea sau înfiinţarea sistemelor de alimentare centralizată cu energie termică a localităţilor şi pentru modificarea şi completarea Legii serviciilor comunitare de utilităţi publice nr. 51/2006, cu modificările și completările ulterioare, ale art. 129  alin.2 lit. b,  alin. 4 lit. e  din O.U.G. nr. 57/2019 privind Codul administrativ, cu modificările şi completările ulterioare, ale art. 11 alin. 4 din Legea nr. 554/2004 a contenciosului administrativ, actualizată.

